हरिराम होर जदूं बटोती दा रटैर होइए जम्मू परतोए तां पतनीटाप दे जाड़ा नै चफेरै धूरैं दी चादरा दी बुक्कल जन मारी दी ही। धूर भलेआं घनी होई दी ही, गड्डिआँ लड़ैंई दी जोला कन्नै बल्लैं-बल्लैं टुरै करदियां हियां। बरसांती दी सिम-सिम बरखा बरी जारदी ही ते इसलेई हरिराम होरैं गी सीत लग्गा रदा हा। पत्नीटाप पुजदे उनैंगी कम्मनी जन छिड़ी गेई तां उनैं झोलै चा ब्हि्सकी दी बोतल कड्डी ते रमालै च खटटे-लपेटे दे दौं-चार घुट्ट पी टकाए। पत्नीटाप दे मोड़ै चा निकलदे होई धूरां बिरलियां होन लगी पेइयां ते जेल्लै गड्डी कुद्द पुज्जी तां धूरां छड़िआं पतनीटाप गै पेदियां लब्भा’र दियां हियां टांमा टांमा देआर बरखा धुगे-धुगे दा सेहई होआ करदा हा।